
V. 
Decăderea înrâuririi greceşti. Noua înrâurire sârbeasca. 



Speranţele cele mari ale Patriarhului constantinopolitan de a păstra si mai departe 
teritoriul cucerit in astfel de imprejurari, foarte prielnice, dar trecătoare, nu se dovediră 
insa intemeiate. 

Pe de o parte, Latinii incepura iarasi a se mişca pentru ca sa iea in stăpânire Tara- 
Romaneasca. Pana la sfârşitul vieţii sale, către 1380, Vlaicu-Voda si-a păstrat, - de si 
jura, intamplator, lui Ludovic-cel-Mare pe sfinţii catolici Ştefan, Ladislau si Emeric, - cei 
doi episcopi ortodocşi pe cate o "jumătate" de tara, dar n'a gonit nici pe cel catolic, 
sprijinit de rege. La 1383, după ce Banatul se găsise poate câtva timp in mani ungureşti, 
episcopul catolic Grigore se intitula, - ceia ce la el avea, de sigur, insemnatate, - "episcop 
de Severin, precum si al pârtilor de dincoace de munţi", adecă a toata Tara-Romaneasca, 
de si făcea o hirotonie in Câmpulung, in cuprinsul Cloasterului. 

La aceasta data, Iachint, cel d'intaiu Mitropolit muntean, nu mai era in viata. Inca 
de la 1378, apare insa ca Mitropolit, nu Antim, căruia i se păstrase moştenirea, ci, nu ştim 
prin ce influente, un Hariton, care dispare după 1381. Hariton va fi stat la Constantinopol, 
unde-1 si intalnim, luând parte la soboare, dar mai ales la Athos, unde era intaiul egumen, 
protos, al obştii. La 1381 titlul de "Mitropolit", fara niciun fel de circumscriere, ii are insa 
Antim insusi, care se intampina ultima oara la 1394 ca singur "Mitropolit", in mărturia 
unui hrisov al lui Mircea, din 8 Ianuar. 

Pe la 1389 Antim, bolnav, se făcuse schimnic, dar, capatandu-si din nou puterea, i 
se ingadui de Patriarhie, la 15 Februar din acel an, sa iea din nou asupra-si păstoria terii, 
cas care e adus inainte intr'o discuţie din veacul al XV-lea. 

La 1381, nu ştim cine era Domn muntean: de la 1386 insa stapania Mircea, fiul lui 
Radu si nepotul de fiu al lui Vlaicu. Ştim sigur ca el dobândi, fara niciun razboiu, 
Severinul si ca un Ban se gasia intre boierii sai. Grigore, episcopul catolic, nu mai avu 
urmaşi aici, dar de la 1389 pana in 1401 găsim in actele patriarhale un episcop al 
"Severinului", al "Ungrovlahiei de către Severin", care sta la Constantinopol si iscăleşte 
in josul tuturor hotărârilor sinodale. La 1389-97 insa, Atanasie, "Mitropolit de Severin", 
se afla in tara si iscăleşte ca martur intr'un act domnesc langa Antim. Fireşte insa ca 
pierderea Banatului, indata după Mircea, incheie si rostul acestor Mitropoliti ai 
cuprinsului muntean. 

O alta inraurire insa decât cea apuseana, latina, trebuia sa inlature, măcar in parte, 
acea influenta greceasca pe care Patriarhia o credea puternic intemeiata la noi, odată ce 
Domnii Terii-Romanesti se indatorisera a primi numai pe Mitropolitii trimesi de la 
Constantinopol si odată ce Mitropoliile muntene fuseseră introduse in randuiala ierarhica 
a Bisericii Răsăritului grecesc, Scaunele lor fiind puse in locul celor de Nicomedia si 
Amasia, aflătoare in teritoriile definitiv pierdute către Turci, cari aduseseră la legea lor 
chiar pe locuitorii acestor provincii. 

Concurentul cel nou venia tot din Balcani. El era superior bizantinismului 
formalist si amorţit, prin vioiul sau avânt de credinţa, prin marea sa râvna de munca, prin 



setea de jertfa pentru legea creştina si prin dorinţa sa nobila de a folosi omenirii cu 
răspândirea de lumina, ca si cu smerenia apostolica, cu sărăcia neintinata, cu 
popularitatea simpla a celor cari-1 represintau. El gasia un sprijin si in faptul ca avea in 
apropiere rădăcini din care se putea hrăni, pe când bizantinismul nu putea sa afle niciun 
ajutor in vecinătatea vre unui neam care sa intrebuinteze limba greceasca. E vorba de 
spiritul călugăresc de cărturărie din Athos, asa cum el se mlădiază intru câtva si vine la 
noi prin "popa", adecă ieromonahul Nicodim, un sfanţ al muncii, al organisarii si 
binefacerilor culturale. 

Era un Macedonean fara naţie lămurită, născut la Perlepe sau Prilep, in stăpânirea 
sârbeasca, din mama sarboaica, dar din tata grec. De timpuriu merse sa-si facă ucenicia la 
Athos, vatra de veche cultura, care- si aprinse mai puternic lumina in acest veac al XIV- 
lea, când Panselinos intemeiaza acolo o noua scoală de pictura, in sensul căreia au lucrat 
si zugravii de la noi, mai târziu când Palamas petrece intre călugări, când împăratul Ioan 
Cantacuzino, un polemist bucuros de discuţii filosofice privitoare la religie, isi caută aici 
adăpostul, după ultimele sale nenorociri politice, ca Ioasaf călugărul, si când, in mijlocul 
războaielor civile si străine, Athosul, incheind cu toţi luptătorii invoieli deosebite, ştiu sa 
se păstreze la o parte, in pasnica-i viata inchinata culturii economice, culturii artistice si, 
fireşte, mai ales, culturii teologice propriu-zise. 

Călugării din Athos nu se ţineau strâns si exclusiv de niciuna din marile Biserici 
ambiţioase care se certau pentru supremaţia duhovniceasca in Peninsula Balcanica, ci ei 
erau bucuroşi sa potolească, in folosul ortodoxiei, galcevile astfel stârnite. Când Isaia din 
Sfanţul Munte lua asupra-si, in 1374-5, sa impace cu Bizanţul Biserica patriarhala 
sârbeasca intemeiata de împăratul Dusan, Nicodim se afla pe langa dansul, tălmăcind in 
folosul păcii bisericeşti. Pe un astfel de om au trebuit sa caute a-1 ţinea pe langa dansii si 
noul stapanitor al Serbiei, cneazul Lazar, si, după moartea lui, pe câmpul de lupta de la 
Cosovo (1389), văduva lui, Milita, si fiul ei, noul obladuitor al Sârbilor liberi, despotul 
Ştefan, care, căpătând acest titlu de la Constantinopol, in 1403, avea si bune legaturi 
bisericeşti cu Patriarhul de acolo. Dar, când, după marea infrangere a creştinilor de către 
Sultanul Baiezid la Nicopol, Serbia fu ameninţata si domnia lui Ştefan se clatină, 
Nicodim trecu statornic in Tara-Romaneasca, pe care pana atunci o cercetase numai 
adese ori, - mai ales, neapărat, in acele parti "ungureşti" ale Banatului de peste Olt, care 
corespundeau Serbiei sale. 

Pe vremea când trăia inca Lazar cneazul si când Tara-Romaneasca se afla tot supt 
stăpânirea lui Vlaicu-Voda, Nicodim veni in părţile Mehedintului si intemeie, cu hramul 
Sf. Antonie - Antonie fiind patronul schivnicilor; Antonie se numia si un patriarh 
constantinopolitan de atuncea -, o mănăstire chiar pe malul Dunării, la Vodita, aproape de 
Varciorova de astăzi, intr'un loc de unde se vad mai bine munţii malului sârbesc decât 
părţile olteneşti vecine. Zidirea a fost făcuta, fireşte, in stilul pe care-1 obişnuiau pe atunci 
Athonitii ca si Sârbii, in acela care deosebeşte si biserica patriarhala din Pee, dar in 
proporţii foarte modeste si cu un material inferior, bolovani din gârla apropiata, 
amestecaţi cu cărămida destul de tare. Astăzi, intr'un colt năpădit de copaci, supt un 
delulet, nu se mai vede din biserica Sf. Antonie si din chiliile călugăreşti care o 
incunjurau pe vremuri, decât, pe langa urme de temelie, un morman de pietre si moluz. 
D. Stefulescu, care a văzut ruinele cu câtva timp inainte, a putut lua următoarele masuri: 
19 Vi metri lungime, 8 metri latime; el a constatat si forma de cruce cu abside la strane a 



clădirii. Cercetări mai noua au scos la iveala o clădire mai mica supt cea de de-asupra si 
in ea oasele unui om, de sigur un luptător, cu capul rănit. 

Avem, fara data insa, actul de intemeiare al Voditei, dat de Vlaicu-Voda inca, 
"bine-credinciosul Voevod Vladislav, cu mila lui Dumnezeu Domn a toata Ungrovlahia". 
Cum se vede, in titlul Domnului nu se pomeneşte nici ducatul Făgăraşului, nici Bănia 
Severinului, ceia ce ar face sa se creadă ca documentul e mai vechiu decât anul 1369, 
când s'au adaus aceste stăpâniri noua. E vechiul pamant al Domniei, dar faptul ca 
Vladislav poate dărui Olteniei sale locuri oltene, "ungureşti", ca Jidovstita, ca locul de la 
Costeni pana la Topolnita, "malul dunărean de la podina Oreahovei pana la podul din sus 
de Rusava" si "Vodita cea mare, pe amândouă laturile", pe langa alte pământuri, arata ca 
el era stapan aici, si pune astfel acest act ctitoresc după incheierea războiului pentru 
Vidin, deci de la 1369 inainte, când si prin asemenea clădiri bisericeşti Vlaicu caută sa-si 
intareasca dreptul domnesc si legea ortodoxa in pământurile din nou cucerite de el si 
recunoscute de rege. 

Pentru intaia oara, un Domn muntean dăruia unei mănăstiri zidite din piatra, 
supuse unui egumen canonic si având o adevărata avere, moşii si venituri. E interesant sa 
ne oprim o clipa asupra lor.Vodita capata sate in deplina stăpânire, cu absoluta imunitate, 
ca si satele care se dădeau in Serbia mănăstirilor de acolo de către stapanitorii terii; satul 
Jidovstita nu va da, astfel, fiind "slobod", nici "dări", nici "lucru domnesc", robota pentru 
Domn, nici nu va indeplini indatoririle de oaste. In aceleaşi condiţii se vor fi aflat si cele 
zece sate sârbeşti pe care cneazul Lazar le dete, inca de la inceput, ctitoriilor "popei 
Nicodim"pe pământul "unguresc" ajuns acum in mana Romanilor. In alte parti i se da 
mănăstirii numai dijma de grane pe care obişnuia s'o ridice Domnul: "cablele", cablaritul, 
numit asa după măsura de grâu, care se zice in Ardeal, de Saşi: Kubel, sau o parte din 
pestele domnesc prins in Dunăre. Când va fi hramul Sf. Antonie, egumenul Voditei va 
primi o mie de perperi in bani, pentru ospăţul indatinat, precum si pentru alte cheltuieli 
ale călugărilor. Pe langa aceasta, de la Domnie se vor trimete 300 de perperi spre a se 
imparti săracilor si, in acelaşi timp, tot pentru acest scop, douăsprezece burdufuri de 
brânza, douăsprezece caşuri, tot atâtea parechi de haine si de incaltaminte, ba chiar si 
atâtea paturi, pe langa o maja de ceara, in vederea lumânărilor. Vlaicu-Voda inzestrase 
Vodita si cu odoare si odăjdii, de matasa si "camha". 

Ca viata călugăreasca, Vodita cuprindea călugări cari n' aveau decât grija 
rugăciunilor, călugări prosti, cum s'a zis mai pe urma, si călugări cu ştiinţa de carte sau 
cu meşteşug de arta. Nicodim insusi era un caligraf ales si un bun cunoscător al limbii 
literare slavone; se păstra astfel in Museul din Bucureşti Evanghelia pe care a scris-o el in 
anul de la Facerea Lumii 6913, deci sau in toamna anului 1403 sau in lunile pana la 
Septembre ale anului următor. Are o frumoasa scrisoare sigura, dar lipsita de orice 
podoabe. Daca legătura in argint lucrat e din aceiaşi vreme insa, nu se poate hotari. 

Mitropolitul Severinului n'avea niciun drept de amestec, si nici Domnul ctitor. 
Nicodim era monarhul chinoviei sale de harnice albine mănăstireşti, care ţineau sa câştige 
pentru cultura superioara o tara intreaga ce nu fusese inca atinsa de dansa. După moartea 
lui, fraţii aveau sa aleagă in libertate deplina un nou egumen. Un act din 1394, care a mai 
fost citat, ne ajuta sa ştim ca, inainte de sfârşitul zilelor lui Nicodim, când acesta se 
strămuta in noua zidire, de care va fi vorba acum, călugării din Vodita, cari alcătuiau o 



obşte deosebita, aveau alt egumen, pe Vladislav, care-si luase poate acest nume 
duhovnicesc in cinstea Domnului intemeietor. 

Legenda, auzita de mulţi in deosebite timpuri si, la urma, pusa si in scris, ştie sa 
povestească in ce chip minunatul părinte Nicodim, pe care-1 cânta si unele cântece ale 
Sârbilor, după ce a trecut Dunărea pe veşmântul lui aspru aşternut peste valurile 
răzvrătite, a cutreierat părţile de spre munte ale Ţinutului oltean, căutând locul cu căderi 
de apa despre care era instiintat in chip minunat ca trebuie sa cuprindă o noua zidire 
bisericeasca a lui. Un ciobănel care-si cată porcii prin păduri ii indrepta la dealul răsărit 
din codru care-si iea numele de la paraul Tismanei, ale cărui ape tisnesc din stanca si se 
izbesc, cazând din treapta in treapta, de ascuţişurile pietrei zdrumecate. Aici făcu el, si tot 
cu banii domneşti, ai lui Vlaicu, dar, pe urma, si ai lui Radu, fiul celui d'intaiu ctitor, ai 
lui si ai soţiei lui din Bizanţ, Doamna Calinichia, si in sfârşit ai lui Dan, fiul acestora, 
mănăstirea, mult mai bine aşezata si mai trainic intruchipata, a Tismanei. 

O făcu in stilul Voditei, dar cu trei turnuri, si cu mai multe abside; infatisarea ei 
de astăzi nu poate sa dea, după atâtea reparaţii, dintre care cea din urma, pe vremea lui 
Vodă Bibescu, a fost o adevărata prefacere in stil comun apusean, nici măcar o ideie 
apropiata de ce a fost zidirea lui Nicodim; doar proporţiile sa fi rămas intru câtva 
aceleaşi. S'a păstrat undeva prin atenanse simplul cadru de la inceput al uşii de intrare. 
De alminterea, inca din 1542, când Radu Paisie o zidi din nou, in forma, apropiata de cea 
moldoveneasca, prin care se deosebesc zidirile muntene din aceasta epoca, ea nu mai 
avea decât in liniile generale construcţia primitiva. Felonul ce se arata nu e, de sigur, 
acela care ar fi avut darul minunat de a feri pe sfanţ de atingerea flăcărilor atunci când 
Craiul din Buda i-ar fi cerut aceasta, si pot fi indoieli si cu privire la grosolana cruce de 
plumb cu numele Mântuitorului si al celor patru evanghelisti, despre care se spune ca 
Nicodim ar fi purtat-o la gat pe vremea când era de ajuns sa atingă cineva piciorul lui 
pentru ca din mort de foame sa se trezească intremat si satul. 

La 1385, supt Dan- Vodă, Tismana era gata, si i se dădea cel d'intaiu privilegiu, 
care fu intarit, peste ceva mai puţin decât doi ani de zile, de către noul Domn al Terii- 
Romanesti, Mircea, care ramase ocrotitorul mănăstirii, dandu-i la 1406, când merse in 
Banat la intalnirea cu Craiul Sigismund, privilegiu de imunitate pentru pescuit si 
intrebuintarea izlazului. Dan recunoaşte ca intaiu ctitor, nu pe Vlaicu, ci pe tatăl sau, 
Radu, care, in zilele Domniei sale nesigure si, oricum, tulburate, nu putuse isprăvi, 
incheindu-i-se inainte de vreme viata, marea si frumoasa clădire, fara pareche inca in 
terile noastre. De la ctitorii sai aceştia, Tismana avea, ca si Vodita, sate, livezile de nuci 
ale Dabacestilor, rudele Doamnei Clara, cele 400 de "cable" dintr'un intreg judeţ de 
munte, dispărut pe urma, al Jalesului, grâu ce era sa se trimeata de-a dreptul egumenului, 
fara sa mai ceara "cablarul" deslegare de la Domnie; apoi, iarasi, in ziua hramului, daca 
nu bani, frumoşii perperi "roşii" de aur, ca dincolo, măcar burdufurile de brânza, caşurile, 
paturile, "postavurile de vesminte" si "postavurile de incaltaminte", - insa, cu mai putina 
dărnicie, in vremi mai grele: cate zece, nu douăsprezece; in sfârşit, si ceara de lumânări, 
si chiar miere. Mai târziu, cel de-al doilea Dan, din veacul al XV-lea, adause o suma de 
sate noua si, pe langa ele, pentru intaiasi data in ceia ce priveşte aceasta mănăstire, 
Ţigani, Atigani, cum se zicea pe atunci acestor robi de curând luaţi de la Tătari, - in 
patruzeci de salase. 



Nicodim trai pana in 1406, când se stanse de bătrâneţe, a doua zi de Crăciun, in 
Tismana chiar, de unde obişnuia sa trimeata intrebari duhovniceşti, de naiva filosofie 
talcuitoare a Scripturii, acelui mai mare decât dansul care infatisa in Tarnova Bulgariei, 
pana la căderea acesteia supt Turci, acelaşi curent de inoire a ortodoxiei prin munca 
literara si artistica, Patriarhul Eftimie. El lasă o suma de ucenici cărturari, cari erau in 
stare sa duca mai departe opera sa. 

Unul dintre dansii, Agafton, fu ales egumen in locul invatatorului sau, si pe 
numele lui sânt date privilegii pentru Tismana, de către Mircea insusi, sau, după el, când 
Banatul ajunse in stăpânirea Ungurilor, de către împăratul Sigismund, ca rege al Ungariei 
- de trei ori el intareste averea Tismenei si Voditei; altele: de la Dan al II-lea, care 
căpătase inapoi, de la acelaşi împărat, al cărui căpitan viteaz la Dunăre era, posesiunea 
pârtilor oltene (1421), apoi in 1429, fiind acum lupta si nesiguranţa in tara, iarasi de la 
Sigismund, in 1430 de la Dan, in 1439 de la Vlad Dracul, ca Domni ai Banatului, in 1444 
de la Ioan Hunyadi, ca guvernator de fapt al regatului unguresc, pomenesc de la un timp 
pe un al treilea egumen, popa Gherasim. 

Dar Nicodim mai lăsase un ucenic in stare sa cârmuiască mănăstiri, ba chiar sa le 
facă din nou. Când Mircea se arata aplecat sa clădească si el un lacas de inchinare pentru 
călugări, inca inainte de moartea lui Nicodim, la 1388, el puse pe Gavriil in fruntea 
soborului de la mănăstirea Calimanesti, care se uni apoi cu cealaltă ctitorie a lui din 
acelaşi an, Cozia, cea cu săpaturi sârbeşti la ferestre si cu frumoasa pictura in cadre mici 
pe fond albastru in pronaos. La Cotmeana, dincolo de Olt, pe plaiurile argesene, cu paretii 
ei simpli stropiţi cu nasturi de smalţ verde, - cele trei mănăstiri paziau si vadul Oltului, si 
drumul către cetatea de Scaun a terii, si erau puternice si folositoare cetati, ca si Vodita, 
care stapania la Portile-de-fier, si Tismana, care aţinea calea la pasul gorjean al muntelui 
-, popa Sofronie capata aceiaşi situaţie stapanitoare ca si Gavriil dincolo de apa. Si 
mănăstirile acestea aveau sate "slobode", vin, livezi, venituri domneşti, daruri la hram si 
salasuri de Ţigani. Cercetările recente ne ajuta sa ştim cum au fost ele la inceput, inainte 
de prefacerea lor supt Constantin- Vodă Brancoveanu, târziu, la sfârşitul veacului al 
XVII-lea. 

Nu ştim precis in ce imprejurari au fost clădite mănăstirile din Snagov, din 
Strugalea, din Tanganul, mai târziu, - dar bănuim o origine asemănătoare. Inca de la 
sfârşitul veacului al XlV-lea insa, ucenici de-ai lui Nicodim pătrunseseră si in acea 
Moldova noua, unde ei nu puteau sa afle, ca in Tara-Romaneasca, impotrivirea tăcuta, 
intriga statornica si dibace a ierarhiei greceşti. Intr'o margene de pădure supt Carpati, 
unul din ei, al cărui nume nu ni-a rămas păstrat cu siguranţa, a zidit astfel, supt Petru- 
Voda, contemporanul lui Mircea Munteanul, pe la 1390, o mănăstire de cărturari, care s'a 
numit, după o cetate apărătoare, - si aceasta după un parau din apropiere, - Mănăstirea 
Neamţului. De aici curentul sârbesc se intinse spre apa Bistriţei si de la dansa s'a numit 
mănăstirea Bistriţa, intemeiata, peste cativa ani numai, de noul Domn al impaciuirii si 
oblăduirii paşnice, Alexandru-cel-Bun. In sfârşit, pe Siretiu, in susul apei, mănăstirea Sf. 
Nicolae din Poiana, langa Pobrata de mai târziu, e de aceiaşi provenienţa. 

Nefiind o Biserica organisata in Moldova, afara de episcopia, asa de indepartata, a 
Cetatii-Albe, astfel de egumeni indepliniau in chip firesc si funcţiile de sfinţire si 
hirotonire. Erau Vlădici ca si "pseudo-episcopii" de mănăstire din veacul al XlII-lea. In 
imprejurari necunoscute, unul din ei, Iosif, pare a fi purtat titlul de Cetatea-Alba, fara a fi 



insa episcop efectiv acolo. Era Moldovean, de un neam cu Petru-Voda, cu Roman si 
Ştefan- Vodă, cu Alexandru-cel-Bun, fiul lui Roman, cu toata aceasta dinastie noua de "fii 
ai Musatei", care, din partea ei, se zicea si Margareta si ocrotia pe episcopul de Siretiu - 
la 1402 insa acesta, Ioan, stătea la Sandomir, in fundul Poloniei - si pe Dominicanii de la 
bisericile Maicii Domnului si Sf. Ioan Botezătorul din Siretiu. 

Iosif, care mai avea, pe la 1400, un concurent, pe Meleletie, din vre-o mănăstire 
de acestea noua, trebuia sa râvnească a fi căpetenia metropolitana a unei noua Biserici 
moldoveneşti organisate canonic. Ca "episcop sârbesc" insa, el trebui sa duca o lupta 
indelungata si grea cu ierarhia greceasca si bizantina, care, supt influentul împărat 
Manuil, se gatia de atac impotriva acestor incalcari ale limbii slavone si ale curentului 
călugăresc al Sârbilor. 



